แนวโน้มดัชนีเช้าปรับฐานคาดทะลุ 1,200 จุด
นักวิเคราะห์ฯคาดตลาดหุ้นไทยเช้านี้น่าจะปรับฐานต่อจากเมื่อวาน เชื่อดัชนีฯจะผ่าน 1,200 จุด ไปได้ภายในปีนี้ ซึ่งอาจจะเกิดขึ้นในสัปดาห์หน้า ให้กรอบการเคลื่อนไหว 1,180-1,195 จุด
20 มี.ค. 2555

นักวิเคราะห์ฯคาดตลาดหุ้นไทยเช้านี้น่าจะปรับฐานต่อจากเมื่อวาน เชื่อดัชนีฯจะผ่าน 1,200 จุด ไปได้ภายในปีนี้ ซึ่งอาจจะเกิดขึ้นในสัปดาห์หน้า ให้กรอบการเคลื่อนไหว 1,180-1,195 จุด          นายปริญทร์ กิจจาทรพิทักษ์ ผู้บริหารสายงานวิเคราะห์หลักทรัพย์และกลยุทธ์การลงทุน บล.เคทีบี (ประเทศไทย) กล่าวว่า ตลาดหุ้นไทยเช้านี้น่าจะมีการปรับฐานต่อจากเมื่อวาน โดยกรอบการเหวี่ยงตัวของดัชนีคงจะมีความรุนแรงขึ้น เพราะขณะที่มีแรงซื้อเข้ามาก็คงเผชิญกับแรงขายทำกำไรระยะสั้นของนักลงทุนบางกลุ่มทั้งจากนักลงทุนรายย่อยและกองทุน ประกอบกับตลาดฯยังไม่มีปัจจัยบวกใหม่ๆเข้ามาช่วยขับเคลื่อน           อย่างไรก็ตาม มองว่าการปรับฐานรอบนี้จะช่วยทำให้ดัชนีฯแข็งแกร่งขึ้นและพร้อมที่จะเดินหน้าต่อ ซึ่งเชื่อว่าในที่สุดแล้วดัชนีจะผ่าน 1,200 จุดไปได้ ภายในปีนี้อย่างแน่นอน ซึ่งอาจจะได้เห็นภายในสัปดาห์หน้า เพราะแรงซื้อของนักลงทุนต่างชาติยังคงมีเข้ามาอย่างต่อเนื่อง  พร้อมให้กรอบการเคลื่อนไหว 1,180-1,195 จุด